**ริชาร์ด อาร์โนลด์** (อังกฤษ: Richard Arnold; เกิด 26 เมษายน 1971) เป็นนักบัญชีชาวอังกฤษ ซึ่งเขาเป็นอดีตประธานเจ้าหน้าที่บริหารของแมนเชสเตอร์ยูไนเต็ด ระหว่างปี ค.ศ. 2022–2023 โดยเขารับตำแหน่งต่อจาก เอ็ด วู้ดเวิร์ด เมื่อวันที่ 1 กุมภาพันธ์ ค.ศ. 2022

การศึกษา
--------

อาร์โนลด์ได้รับการศึกษาที่ โรงเรียนคิงส์สคูล เชสเตอร์ และ มหาวิทยาลัยบริสตอล ในสหราชอาณาจักร โดยสำเร็จการศึกษาระดับปริญญาตรี วิทยาศาสตรบัณฑิต สาขา ชีววิทยา ในปี ค.ศ. 1993 เขาผ่านการรับรองเป็นนักบัญชีชาร์เตอร์ดในปี ค.ศ. 1996 ปัจจุบันเขาดำรงตำแหน่งผู้ว่าการโรงเรียนคิงส์สคูลเชสเตอร์

การทำงาน
--------

อาร์โนลด์ ร่วมงานกับบริษัท ไพรซ์วอเทอร์เฮาส์คูเปอส์ ในปี ค.ศ. 1993 โดยทำงานเป็นผู้จัดการอาวุโสด้านโทรคมนาคมและสื่อ ขณะอยู่ที่ PwC เขาทำงานเกี่ยวกับการแปรรูป บริษัทซาอุดิเทเลคอม และมีส่วนร่วมในการระดมทุนสาธารณะในรูปแบบการเสนอขายหุ้นแก่ประชาชนทั่วไปเป็นครั้งแรกของ ออเรนจ์ เทเลคอมมูนิเคชั่นส์ ในสหราชอาณาจักร

หลังจาก 6 ปีที่ PwC อาร์โนลด์ ได้ลาออกและร่วมงานกับ Global Crossing Europe Ltd. ซึ่งเป็นบริษัทโทรคมนาคมระดับโลก และช่วยเหลือพวกเขาในการปรับโครงสร้างธุรกิจระหว่างปี ค.ศ. 1999 ถึง ค.ศ. 2002 จากนั้นเขาก็ลาออก

อาร์โนลด์ ได้รับแต่งตั้งให้เป็นรองกรรมการผู้จัดการของ InterVoice Ltd. ในปี ค.ศ. 2002 โดยรับผิดชอบแผนกการขายและการตลาดช่องทางระหว่างประเทศของบริษัทเทคโนโลยี (InterVoice Inc.) ซึ่งจดทะเบียนใน ตลาดหลักทรัพย์ แนสแด็ก

ในปี ค.ศ. 2007 อาร์โนลด์ลาออกจากอินเตอร์วอยซ์และร่วมงานกับแมนเชสเตอร์ยูไนเต็ดในตำแหน่งผู้อำนวยการฝ่ายการค้า เขาได้รับการเลื่อนตำแหน่งให้เป็นกรรมการผู้จัดการและกรรมการของ Manchester United PLC เมื่อวันที่ 1 กรกฎาคม ค.ศ. 2013 โดยเข้าควบคุมการดำเนินธุรกิจของสโมสร หลังจากที่ เดวิด กิลล์ หัวหน้าผู้บริหารลาออกและแทนที่โดย เอ็ด วู้ดเวิร์ด รองประธานบริหาร อาร์โนลด์ นั่งเป็นกรรมการของ เอ็มยูทีวี ซึ่งเป็นสถานีโทรทัศน์ของสโมสรและ Manchester United Merchandising Limited ในช่วงเวลาที่เขาอยู่ที่สโมสร เขาได้มีส่วนสำคัญในการสร้างความน่าสนใจให้กับแบรนด์แมนเชสเตอร์ ยูไนเต็ด ไปทั่วโลก โดยเปิดสำนักงานการค้าใน เมย์แฟร์, นิวยอร์ก และ ฮ่องกง อาร์โนลด์ดูแลการลงนามในสัญญาสปอนเซอร์ที่ทำกำไรได้หลายฉบับ ซึ่งรวมถึงข้อตกลงการเป็นสปอนเซอร์ชุดแข่งมูลค่า 600 ล้านดอลลาร์สหรัฐที่ทำสถิติโลกเป็นเวลา 7 ปีกับ เจเนอรัลมอเตอร์ส/เชฟโรเลต (2014) และข้อตกลงอุปกรณ์กีฬามูลค่า 1.3 พันล้านดอลลาร์สหรัฐกับ อาดิดาส เป็นเวลา 10 ปี (2015) เป็นข้อตกลงที่มีมูลค่าทางการตลาดมากที่สุดในประวัติศาสตร์ธุรกิจกีฬาในขณะนั้น

อาร์โนลด์ได้รับการเสนอชื่อเข้ารอบสุดท้ายโดยสถาบันกรรมการในสาขา Young Director of the Year ในปี ค.ศ. 2004 และ 2005 สำหรับผลงานของเขาที่ InterVoice ในปี ค.ศ. 2011 เขาได้รับการเสนอชื่อเข้าชิงรางวัลนักนวัตกรรมการกีฬาแห่งปีของนิตยสาร SportBusiness International จากความสำเร็จเชิงพาณิชย์ของเขากับแมนเชสเตอร์ ยูไนเต็ด

อ้างอิง
-------

1. ↑  "Richard Arnold biography". ManUtd.com (Manchester United FC). คลังข้อมูลเก่าเก็บจากแหล่งเดิมเมื่อ 15 July 2014.
2. ↑  "Ed Woodward will leave Manchester United in April with Richard Arnold becoming new chief executive from February 1". *Sky Sports*.
3. 1 2  "Manchester United PLC: Richard Arnold". Reuters. สืบค้นเมื่อ 11 July 2014.
4. ↑  "Staff & Governors". June 2016.
5. ↑  "Richard Arnold: Executive Profile & Biography". Bloomberg Businessweek. สืบค้นเมื่อ 11 July 2014.
6. ↑  "Ed Woodward assumes responsibilities at MU". ManUtd.com (Manchester United FC). สืบค้นเมื่อ 12 July 2014.
7. ↑  Ruddick, Graham (8 February 2011). "Manchester United moves commercial operations to Mayfair". The Daily Telegraph. สืบค้นเมื่อ 12 July 2014.
8. ↑  "Manchester United will open US east coast office to grow global appeal". The Guardian Newspaper. 23 October 2012. สืบค้นเมื่อ 12 July 2014.
9. ↑  Ogden, Mark (28 January 2014). "Manchester United put their shirt on new £65 million world-record deal". The Telegraph. สืบค้นเมื่อ 12 July 2014.
10. ↑  "Manchester United secures $1.28 billion adidas kit deal". FoxSports. 14 July 2014. สืบค้นเมื่อ 14 July 2014.
11. ↑  "Insider: Richard Arnold". Macroaxis. สืบค้นเมื่อ 12 July 2014.

| * ด
* ค
* ก
สโมสรฟุตบอลแมนเชสเตอร์ยูไนเต็ด |
| --- |
| 
* ผู้เล่น
* ผู้จัดการทีม
* ชุดสำรองและชุดเยาวชน
* สถิติ
* เกียรติประวัติ
* ฤดูกาลปัจจุบัน

 |
| ประวัติศาสตร์ | 
* 1878–1945
* 1945–1969
* 1969–1986
* 1986–2013
* ฤดูกาล
* ยุโรป

 |
| โศกนาฏกรรมมิวนิก | 
* ภัยพิบัติทางอากาศมิวนิก
* บัสบีเบบส์

 |
| สนามเหย้า | 
* นอร์ทโรด (1878–1893)
* แบงก์สตรีต (1893–1910)
* โอลด์แทรฟฟอร์ด (1910–ปัจจุบัน)
* สเตรตฟอร์ดเอนด์
* เซอร์แมตต์บัสบีเวย์

 |
| สนามฝึกซ้อม | 
* เดอะคลิฟฟ์
* แทรฟฟอร์ดเทรนนิงเซนเตอร์

 |
| ทีมอื่น | 
* แมนเชสเตอร์ยูไนเต็ดหญิง

 |
| ผู้เล่น | 
* ลงเล่นมากกว่า 100 นัด
* 25–99 นัด
* 1–24 นัด

 |
| ทีมคู่แข่ง | 
* League record by opponent
* ดาร์บีแมนเชสเตอร์
* การแข่งขันกับลิเวอร์พูล
* การแข่งขันกับลีดส์ยูไนเต็ด
* การแข่งขันกับอาร์เซนอล

 |
| ผู้สนับสนุน | 
* Independent Manchester United Supporters Association
* Manchester United Supporters' Trust
* Red Army

 |
| สื่อ | 
* เอ็มยูทีวี
* *อินไซด์ยูไนเต็ด*

 |
| บทความที่เกี่ยวข้อง | 
* ลูกนกหัดบินของเฟอร์กี
* สโมสรฟุตบอลยูไนเต็ดออฟแมนเชสเตอร์
* Glazer ownership
* Mascots
* ผู้เล่นแห่งปีเซอร์แมตต์ บัสบี

 |
| 
* **วิกิพีเดีย:หนังสือ Book:Manchester United F.C.**
* หมวดหมู่ Category:Manchester United F.C.
* สถานีย่อย Portal:Association football
* หน้าโครงการวิกิ Manchester United task force
* Commons:Manchester United

 |